Паводле ватыканскага іерарха, актуальнай тэмай застаецца экуменізм крыві. Аб ёй казаў яшчэ св. Ян Павел, які прысвяціў экуменізму мучанікаў цэлы раздзел сваёй энцыкліцы “Ut unum sint”. Аб ёй жа часта гаворыць і папа Францішак. “Хрысціян у свеце пераследуюць і забіваюць не таму што яны католікі ці праваслаўныя, пратэстанты ці лютэране, але таму што яны хрысціяне. Іх кроў яднае нас, а мучанікі на Небе ўжо знайшлі тое адзінства, якога мы шукаем на зямлі”, - падкрэсліў кардынал Кох.